**PASPORT MIESTNYCH CIEST**

**Opis predmetu zákazky:**

Predmetom zákazky je vypracovanie technickej evidencie ciest mesta Nitra v zmysle zák. č. 135/1961 Zb., § 3d, ods. 8 o pozemných komunikáciách v znení neskorších predpisov, v zmysle technickej normy STN 736110 a v súlade s Vyhláškou č. 30/2020 Z.z. Vyhláška Ministerstva vnútra Slovenskej republiky o dopravnom značení, Vyhláškou č. 9/2009 Z.z. Vyhláška Ministerstva vnútra Slovenskej republiky, ktorou sa vykonáva zákon o cestnej premávke a o zmene a doplnení niektorých zákonov a so zákonom č. 8/2009 Z.z. o cestnej premávke a území intravilánu mesta Nitra a pri rešpektovaní špecifických požiadaviek mesta. Obsahom plnenia je rozčleniť a kategorizovať miestne cesty, chodníky, cyklochodníky a zvislé dopravné značenie a dopravné zariadenia do osobitných kategórii v zmysle príslušných zákonov, vyhlášky a technických noriem. Zistiť technické parametre ciest, chodníkov, mostov, zdokumentovanie parkovacích a odstavných plôch, kanálových vpustí a zvislých dopravných značiek v grafickom a tabelárnom spracovaní v súradnicovom systéme S-JTSK, digitálnom spracovaní vo formáte GIS, ako aj vo virtuálnom znázornení okolia pomocou panoramatických snímok. Návrh musí byť spracovaný v súlade s platnou legislatívou, príslušnými predpismi a rozsahu a forme podľa požiadaviek verejného obstarávateľa podrobne stanovených v tejto výzve, zároveň žiadame aby označovanie dopravných značení a dopravných zariadení bolo formou zdvojené, a to uvedené číslo značky podľa Vyhlášky č. 30/2020 Z.z., a zároveň v zátvorke označenie značky podľa bývalej Vyhlášky č. 9/2009 Z.z..

Podrobný opis predmetu zákazky tvorí *Príloha č. 1–Opis predmetu zákazky.*

Odovzdané grafické, digitálne vektorové dáta musia spĺňať tieto kvalitatívne požiadavky: musí sa jednať o topologicky čistú kresbu a v jednotlivých dátových vrstvách musia hranice prvkov na seba nadväzovať, nesmú sa vyskytovať prieťahy, nedoťahy, prekrývanie prvkov alebo duplicitné prvky. Dodané dielo musí uchádzač dodať bez právnych chýb, musí naň objednávateľovi poskytnúť právo na časovo a účelovo neobmedzené využívanie a musí byť spracované v súlade s platnou legislatívou a príslušnými predpismi v rozsahu a forme podľa požiadaviek objednávateľa.

Zhotoviteľ zaručí úplnosť, kvalitu, kompletnosť a editovateľnosť jednotlivých častí predmetu zákazky pre požadovaný účel pri využití všetkých dostupných údajov v období vypracovania zákazky. Vyhotovenie predmetu zmluvy bude zodpovedať súčasnej technickej úrovni, požiadavkám objednávateľa, ktoré tvorí *Príloha č. 2 – Požiadavky pre spracovanie pasportu ciest mesta Nitra a definovanie užívateľského prostredia pre jeho zobrazovanie a správu.* Súčasťou predmetu zmluvy je dodanie príslušných dát diela v súlade s platnými zákonmi v elektronickom (digitálnom) formáte v počte 3 ks na dátovom médiu a taktiež i v tlačenej forme, a to kompletné výtlačky pre správcu miestnych ciest, ako aj pre cestný správny orgán. Súčasťou dodania diela bude i školenie pracovníkov ku kompletnému dodanému dielu v rámci ovládania a spravovania všetkých jeho funkcionalít.